**Porodično i bračno savetovalište.** Porodično i bračno savetovanje odvija se jedanput nedeljno tokom samo nekoliko susreta ili tokom kontinuiteta od više meseci. U zavisnosti od kompleksnosti porodične i bračne problematike, pravi se i vremenski i strateški plan rada.

Više

Kako je porodica osnovna jedinica društva, i mesto gde se uspostavlja i održava fizičko i mentalno zdravlje, tako je sama institucija porodičnog savetovališta mesto gde se čuva i ponovo uspostavlja zdravlje pojedinca, a i celog društva . U porodičnom savetovanju i psihoterapiji porodicu posmatramo kao otvoreni sistem sačinjen od podsistema – bračnog i porodičnog. Nekada je potrebno raditi sa celim porodičnim sistemom, a nekada je dovoljno uspostaviti harmoniju unutar bračnog sistema. U tome se kao najbolja pokazala praksa sistemske porodične terapije, kao i brojne bihejvioralne tehnike. Seansa traje 50 minuta, a u izuzetnim slučajevima se produžava. Tokom trajanja seanse, uspostavlja se učešće svih članova porodične grupe ili bračne dijade, te se kroz otvaranje, razgovore, učenje i saradnju u jednom sigurnom okruženju kreiraju terapijske intervencije i pozitivna promena porodičnog funkcionisanja.