**Predbračno savetovalište** zamišljeno je kao mesto gde parovi mogu da uče o sebi i o svom odnosu. Šta su prednosti, a šta mane njihove relacije i načina komuniciranja, i kako uspostavljanje kontrole nad svakodnevnim interakcijama može da pomogne u sprečavanju predbračnih kriza, neke su od tema koje se obrađuju u ovom okruženju.

Više

Takođe je od vitalne važnosti povezati prošlost para i njegovih članova, sa sadašnošću i budućnošću. Izazovi koji se u životu para pojavljuju kroz savetovanje se mogu lakše prihvatiti, a konflikti sprečiti ili konstruktivno rešiti. U predbračnom savetovalištu, parovi takođe mogu da nauče kroz koje faze par u svom životnom ciklusu prolazi, šta su izazovi, a šta rizici, i kako se nositi sa stresom u pojedinim fazama razvoja odnosa. Glavni cilj je uvideti potencijale za unapređenje odnosa i povećanje bliskosti čak i u situacijama kriza i zastoja.