Psihijatrijski pregled predstavlja proces utvrđivanja aktuelnog mentalnog stanja pacijenta i vrši se pomoću kliničkog pregleda( psihijatrijskog intervjua) i niza tzv. pomoćnih(parakliničkih) dijagnostičkih postupaka i pregleda a koji su razvrstani u dve velike grupe: fizičko- biološki metodski postupci i psihodijagnostički instrumentarijum .

Više

Naime, za identifikovanje i dijagnostifikovanje mentalnog poremećaja neophodno je putem psihijatrijskog intervjua utvrditi istoriju poremećaja i sadašnje stanje pacijenta, kliničkim pregledom konstatovati pacijentovo telesno stanje i neurološki status a zatim, po potrebi, zatražiti obavljanje dopunskih, pomoćnih dijagnostičkih pregleda. U postupku dijagnostike mentalnog poremećaja značajnu ulogu ima i primena različitih psihijatrijskih skala procene i samoprocene kao i kompetentna psihodijagnostika.

Psihijatrijski pregled uključuje osnovne principe međuljudskih odnosa i odvija se po određenim pravilima u jasno definisanoj situaciji. Po završetku pregleda se piše Izveštaj lekara specijaliste koji sadrži: Nalaz, Mišljenje i Plan daljeg lečenja.

Na kraju ali ne i nejnebitnije, ne treba smetnuti sa uma da svaki odlazak psihijatru ne zaslužuje i psihijatrijski angažman i tretman.