**Savetovalište za mlade** uključuje savetodavni rad, a ponekad prerasta i u psihoterapijski rad.

Savetodavni rad podrazumeva fokus na aktuelne probleme mladih klijenata – osnovnoškolaca, srednjoškolaca i studenata. Traje kraće od psihoterapije. Rad se usmerava na trenutnu krizu mladog čoveka i njeno prevazilaženje.

Više

Pored rešavanja akutnih problema, savetodavni rad ima za cilj i jačanje kapaciteta mlade osobe za odbranu od stresa, teškoća i problema u budućnosti. Kroz adekvatnije i obuhvatnije sagledavanje sebe i celokupne situacije, klijent može da uvidi šta je najbolje za njega i da donese prave odluke na vreme. Problemi koji se u savetovalištu rešavaju tiču se svih važnih aspekata života adolescenta: obrazovanja, porodice, vršnjaka, fizičkih i mentalnih promena, hobija, kao i šireg socijalnog prilagođavanja i uklapanja.